**Első állomás**

**Eszköz Isten kezében**

Álljátok körbe az asztalt, és mindenki válasszon egy tárgyat, ami valahogyan közel áll a képességeihez, ajándékaihoz!

Körben állva egyenként mutassátok fel, és meséljétek el, miért ezt választottátok!

Utána mindenki imádkozzon a jobbról mellette állóért!

**Második állomás**

Imádkozz inkább, ne csak beszélj róla!

Itt letérdelhetsz, és imádkozhatsz azért, akiről beszélni szoktál.

**Harmadik állomás**

**Ígéretek**

Mindenki járja körbe a szobát, és válassza ki azt az igét, amiről úgy érzi, hogy ez Isten ígérete számára a mostani élethelyzetében!

Utána keresd meg az asztalon az igés lapok között! Elviheted magaddal.

Álljatok körbe, és mindenki olvassa fel!

**Negyedik állomás**

**Jézus gyógyít**

*Jézus ezt kérdezte: Ki érintett engem?… Mikor az asszony látta, hogy nem maradhat észrevétlen, remegve előjött, leborult előtte, és elbeszélte az egész nép előtt, hogy miért érintette meg őt, és hogy miként gyógyult meg azonnal. Jézus pedig ezt mondta neki: Leányom, hited megtartott téged, menj el békességgel! (Lk 8,45.47–48)*

Olvassa fel valaki a szöveget a karton tetején!

Írjon mindenki egy cetlire imakérést: *saját vagy egy szeretted betegségét!*

Ragaszd fel a képre, így érintsd meg Jézust!

Utána közösen imádkozunk…

**Ötödik állomás**

**Férfiak, apák**

Ezek ma a világ férfiai, férjei, apái. Isten rájuk bízta a család vezetését.

Ezek a férfiak vezetnek vagy vezetni fognak családokat, vállalatokat, közöttük élsz!

Nézd végig a képeket!

Utána álljatok körbe, fogjátok meg egymás kezét és imádkozzatok a férfiakért, apákért!

Fiúk, imádkozzatok, hogy Isten akarata szerinti férfivá váljatok!